Diari Oficial de la Generalitat Valenciana


Sumari del DOGV 6535, del 03-06-2011 (2011/6264)

Notificació de la resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la Pensió Milán d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6264


Organisme emissor
:   Conselleria de Turisme

Tipus de document
:   Anunci

Notificació de la resolució de 30 de setembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la Pensió Milán d'Alacant. [2011/6264]  
Per no haver sigut possible notificar de forma personal i directa a Esther Dupuy Ortíz, propietària de la Pensió Milán, d'Alacant, amb signatura HA-390, la transcripció de la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 13 de maig de 2011.- La cap de l'Àrea de Producte: Isabel Palafox Gámir.  
  
Vist l'expedient de baixa d'ofici de l'establiment hoteler Pensió Milán, sítia al carrer Sant Ferran, 6, d'Alacant, iniciat per acord del cap del Servici Territorial de Turisme d'Alacant i,  
  
Antecedents de fet:  
1. Amb data 3 de febrer de 2010 va efectua-se una visita d'inspecció a l'establiment hoteler de referència. L'inspector en el seu informe diu literalment que:  
«Es constata que l'establiment es troba tancat el públic. La porta d'accés no es pot obrir, el timbre pareix que no funciona, després de reiterades crides, i no es contesta al telèfon.  
Segons indiquen els comerciants adjacents, l'establiment es troba tancat des de fa uns quants mesos. No s'ha pogut concretar amb precisió la data de tancament.  
No hi ha cap rètol de cap tipus sobre els motius del tancament, o telèfon o direcció de cap contacte. En inspecció ocular des de l'exterior, es verifica que la totalitat de les habitacions les finestres de la qual donen a la via pública semblen estar desocupades. Un bon nombre de finestres estan obertes, i la sensació que s'oferix és la d'abandó de qualsevol activitat.»  
2. Com a conseqüència de l'anterior, el Servici Territorial de Turisme d'Alacant, va iniciar el procediment de baixa de l'establiment el 18 de febrer de 2010, que va ser notificat el 26 de febrer a Esther Dupuy Ortiz, propietària de l'establiment, i a Ney-Lint Pensión, SL, titular de la pensió, mitjançant un edicte publicat en l'Ajuntament d'Alacant, segons escrit de 29 d'abril de 2010 (amb entrada en el Servici Territorial de Turisme d'Alacant, el 5 de maig de 2010) i en el Butlletí Oficial de la Província d'Alacant, de 23 de març de 2010.  
  
3. De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir al titular i a la propietària de l'establiment el termini de 10 dies, a fi que presentaren les al·legacions i documents que estimaren oportuns en defensa dels seus interessos, sense que per part d'estos s'haja contestat.  
Als anteriors fets li són d'aplicació els següents  
  
Fonaments de dret:  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), en allò referit a la iniciació del procediment d'ofici.  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, en tant que establixen respectivament que «són empreses d'allotjament turístic aquelles que des d'un establiment obert al públic [...]» i que «la modalitat i, si és el cas, classificació amb què s'inscriga a l'establiment es mantindrà mentres siguen complits els requisits tinguts en compte a l'efectuar-la, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú procediment. La dita revisió podrà donar lloc a una variació de la seua classificació o la baixa de l'establiment en el Registre General d'Empreses, Establiments i Professions Turístiques de la Comunitat Valenciana».  
  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que «Els fets constatats per la inspecció de turisme a la qual se li reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats».  
Per la seua banda, l'article 89.5 de la Llei 30/1992, de la LRJPAC, per quant disposa que «l'acceptació d'informes o dictàmens servirà de motivació a la resolució quan s'incorpore al text de la resolució.».   
4. L'article 59.4 de la LRJPAC, en establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província?".  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, en tant que establix que:  
  
«Tot tancament d'un establiment hoteler dins del seu període de funcionament haurà, així mateix, de ser comunicat a l'administració turística en el termini dels quinze dies següents a haver-se produït i indicarà la seua causa i duració. Quan este excedisca de nou mesos produirà la baixa de l'establiment, el titular haurà de sol·licitar la reobertura amb aportació dels documents que, dels assenyalats en l'article 26, la justifiquen».   
En tot cas, la mercantil interessada no ha comunicat la baixa de l'establiment.  
Per a la reobertura de l'establiment, haurà de presentar la comunicació/declaració responsable referent a l'activitat de l'establiment hoteler (per mitjà d'imprés normalitzat), de conformitat amb la Llei 12/2009, de Mesures Fiscals, de Gestió Administrativa i Financera, i d'Organització de la Generalitat, que modifica, entre altres, l'esmentada Llei 3/1998, de 21 de maig, de Turisme de la Comunitat Valenciana.  
  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i, del Decret 209/2004, de 8 d'octubre (DOCV de 13.10.2004), resol:  
Donar de baixa del Registre General d'Empreses, Establiments i Professions Turístiques de la Comunitat Valenciana la pensió Milán, d'Alacant, la signatura de la qual és HA-390 i, en conseqüència, conclús el procediment iniciat per acord del Servici Territorial de Turisme d'Alacant, es procedix a l'arxiu de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de setembre de 2010. -La secretària autonòmica de Turisme i directora de l'Agència Valenciana del Turisme: Mª Victória Palau Tárrega.  
Cosa que es notifica, atesa la seua condició d'interessada en el procediment, de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 10 de novembre de 2010.- La cap del Servici d'Ordenació i Inspecció d'Empreses Turístiques: Carmen Martínez Aznar.»